kardosdrur/scandi-wiki huggingface dataset:
Zhili-kliken

Zhili-kliken (直(隶)系军阀 pinyin: Zhí (Lì) Xì Jūn Fá) var en af flere rivaliserende kliker eller fraktioner, som brød ud fra Beiyang-hæren under krigsherre-tiden tidligt i Republikken Kinas historie. Det skete efter, at Yuan Shi-kai døde; han var den eneste, som kunne holde Beiyang-hæren samlet. Navnet er fra det område, hvor kliken havde sin magtbase, provinsen Zhili (senere Hebei). 

Kliken blev dannet af officerer, som mente sig forfordelt af statsminister Duan Qirui med stillinger og forfremmelser. De samlede sig om præsident Feng Guo-zhang, som måtte dele magten med Duans dominante Anhui-klike i Beiyang-regeringen. Og de havde ikke de stærkeste bånd indbyrdes, og mange af dem svigtede eller forrådte klikemedlemmer. 

Efter den konstitutionelle beskyttelseskrig gik de ind for en blødere linje. Efter Fengs død gik lederskabet til Cao Kun. Han gik sejrende ud af Zhili-Anhui-krigen (1920), skønt sejren skyldtes hans stedfortræder Wu Peifu, som var tidens dygtigste strateg. Relationerne til Fengtian-kliken, som ydede nominel støtte i kampen mod Anhui-kliken, forværredes. Wu sejrede i 1. Zhili-Fengtian-krig (1922). I de næste to år gik Zhili-kliken fra den ene sejr til den næste, og det hele blev kronet af, at Cao Kun ved bestikkelser blev valgt til Republikken Kinas præsident. Caos ambitioner førte hans fjender sammen mod ham og såede splid i hans egen klike. 

Zhili-kliken kunne antagelig have vundet 2. Zhili-Fengtian-krig (1924) og have forenet Kina, hvis ikke der var for Feng Yuxiangs forræderi med Beijing-kuppet. Cao blev fængslet, og lederskabet gik over til Wu, som med Sun Chuan-fang fik kontrol over det centrale Kina de næste to år. 

Under Kuomintangs felttog i Nordkina 1926-1928 indgik de en fortvivlet alliance med deres gamle fjender i Fengtian-kliken, men blev alligevel totalt knust.  

Zhili-kliken var den eneste af krigsherre-klikkerne, som blev knust ved felttoget alene. 

Kliken var yderst antijapansk. Vestmagterne var velvillige over for den, men støttede ikke. Udenlandske forretningsinteressenter, som satte pris på klikens antikommunisme og anti-fagforeningspolitik, støttede i 1923.  Wu Peifu havde til at begynde med søgt kommunisternes samarbejde for at bryde Kommunikationsklikens kvælertag på jernbanerne, men gik løs på kommunisterne og slog dem ned. 

Kinas historie
Inklinometer

Et inklinometer er et måleinstrument, der benyttes til at måle hældningen af noget i forhold til tyngdekraften. Andre betegnelser er klinometer (ofte brugt betegnelse i skibsfarten) eller blot hældningsmåler. Hældningen måles oftest i grader fra vandret.

Måleinstrumenter
Dehong

Dehong (kinesisk: 德宏; pinyin: Déhóng; Wade-Giles: Té-húng) er et autonomt præfektur for dai- og jingpofolkene og ligger i den vestlige del af provinsen Yunnan i Kina. Dehong har et areal på 11.526 km² og ca. 1.165.000 indbyggere (2006).

Administrative enheder 
Det autonome præfektur Dehong har jurisdiktion over 2 byamter (市 shì) og 3 amter (县 xiàn).

Etnisk sammensætning 

Autonome præfekturer i Yunnan
Sun Chuanfang

Sun Chuanfang (孫傳芳; pinyin: Sūn Chuán-fāng, (1885 i Shandong i Kina - 13. november 1935 i Tianjin), også kendt som «Nanking-krigsherren» eller leder af «femprovinssambandet» var en krigsherre tilhørende Zhili-kliken og protegé af «jademarschallen» Wu Peifu (1874-1939).

Under de urolige første tiår af Republikken Kinas eksistens fik han den militære kommando over provinsen Zhejiang i 1924. I løbet af de næste to år udvidede han sit styre til provinserne Jiangsu, Fujian, Anhui, og Jiangxi. Byen Nanjing blev hans hovedkvarter. 

Men da Kuomintang under felttoget i Nordkina erobrede Shanghai i marts 1927, brød hans herredømme sammen. Han flygtede da til det japanskstyrede Dalian. 

Han blev snigmyrdet i Tianjin den 13. november 1935 af Shi Jianqiao, datter af en henrettet officer. Hun fik folkets medfølelse og blev benådet af Kuomintangregeringen. 

Personer i Kinas historie
Dai (folk)

Dai 傣族; pinyin: Dǎizú) er et af de 55 offentlig anerkendte minoritetsfolk i Folkerepublikken Kina.  Som med en del andre af de kinesiske minoritetsfolk , er dai en paraplybetegnelse for en række folk af  thailandsk oprindelse. De fleste lever i  provinsen Yunnan. Religiøst er daifolk er hovedsagelig tilhængere af Theravada-Buddhisme.

Der var ved folketællingen i 2000 1.159.231 daifolk i Kina, og der lever omkring 134.100 i Laos og 	 145.200 i Thailand.

Det eksisterer fire skriftsystemer blandt daierne, og de har også deres egen kalender for fastlæggelse af festdage.  

Folkeslag i Kina
Yunnan
Folkeslag i Laos
Folkeslag i Thailand
Tory Belleci

Salvatore Paul "Tory" Belleci (født 30. oktober 1970 i Monterey, Californien) er en amerikansk film- og modelskaber, bedst kendt for sit arbejde på tv-serien MythBusters.

Han har også arbejdet som filmmand i Star Wars Episode I: Den usynlige fjende og Star Wars Episode II: Klonernes angreb.

Eksterne henvisninger 

 
 

Tv-værter fra USA
Personer fra Californien
Italiensk-amerikanere
Feng Yuxiang

Feng Yuxiang (kinesisk: 冯玉祥; pinyin: Féng Yùxíang, født 1882 i Chaohu i Anhui i Kina, omkom 1948 under skibsbrand i Sortehavet) var en af krigsherrerne under Republikken Kinas tidlige år og under den kinesiske borgerkrig.

Liv 

Som søn af en officer i den kejserlige hær trådte Feng ind i hæren i en alder af 16 år og gjorde hurtigt karriere. Han blev grebet af revolutionsiveren i begyndelsen af 1900-tallet og undgik med nød og næppe at blive henrettet for forræderi mod Qing-styret.
 
I 1914 sluttede han sig til general Yuan Shi-kais hær. Samme år konverterede han til protestantismen. 

Da regeringen Yuan blev styrtet i 1916, begyndte Fengs tid som krigsherre. Han skilte sig stærkt ud fra de andre af Kinas nordlige militarister ved at indføre en blanding af kristen socialisme og militær disciplin i de områder, som han kontrollerede. Han blev kaldt "den kristne general", og det blev fortalt, at han engang skulle have døbt sine tropper med vand fra en brandslange. 

Tidligt i 1920'erne tilhørte han Zhili-kliken af krigsherrer, som besejrede Fengtian-kliken omkring Zhang Zuolin og Zhang Xueliang. Nu begyndte Feng at støtte sig til Sovjetunionen især af militære årsager.

I 1924 gik Zhili-kliken i opløsning, hvad Feng selv bidrog til. Det gav Kuomintang mulighed for at udvide sit område i det nordlige Kina. Zhili-kliken mistede kontrollen over Peiping (Beijing), hvor Zhang Zuolin kom til magten. Under det følgende felttog i Nordkina støttede Feng nationalisterne og tvang sin ærkefjende Zhang til at opgive Peiping. I 1929 kontrollerede Fengs hær størstedelen af det nordlige og centrale Kina, som imidlertid kom under pres fra Kuomintangs regering i Nanjing, som søgte at få kontrol over hele landet. Under den nye borgerkrig tabte Feng til Chiang Kai-shek.

Tidligt i 1930'erne kritiserede den nu magtesløse Feng Chiang Kai-sheks manglende evne til at slå den japanske fremmarch i Kina tilbage. Fra 1937 til 1945 støttede han imidlertid Kuomintang og fik regeringsposter i dens administration.

Efter 2. verdenskrig kritiserede Feng den amerikanske støtte til Chiang. 

Feng omkom i 1948 under en skibsbrand på Sortehavet på vej til Sovjetunionen.

Litteratur 
 Marshall Broomhall: Marshall Feng: A Good Soldier of Jesus Christ; London: China Inland Mission og Religious Tract Society, 1923.
 Jonathan Goforth: Chinese Christian general: Feng Yu Hsiang
 Aage Krarup Nielsen: Dragen vågner,1927

Eksterne henvisninger 

 Salmonsens Konversationsleksikon, 2. udgave, bind XXVI, s. 340; opslag: Feng-Ju-Hsiang 
 

Personer i Kinas historie
Kropsfedtmåler

En kropsfedtmåler er et måleinstrument til at bestemme mængden af fedt i kroppen. I daglig tale ofte blot omtalt som fedtmåler.

En kropsfedtmåler adskiller sig fra de professionelle metoder som hydrostatisk vejning, CT-scanning og specielle målinger med Røngtenstråling til bestemmelse af mængden af kropsfedt ved at være billige, let tilgængelige og i praksis ufarlige. Til gengæld er de ikke så præcise, men brugt rigtigt kan de være en indikator for om éns mængde af kropsfedt er stigende, faldende eller status quo.

Der er to typer af fedtmålere. Den elektriske, der benytter bioelektrisk impedansanalyse og den optiske, der benytter sig af infrarøde målinger.

Fælles for dem begge er, at for at apparatet kan komme med et bud på fedtmængden skal brugeren have indtastet alder, højde, vægt og køn. Årsagen er, at kroppen over tid forandrer sig selvom man stadig godt have den samme mængde fedt og det skal apparatet korrigere for. Endvidere er de i større eller mindre grad følsomme for den mængde vand man har i kroppen, hvor meget man har spist, drukket, lige motioneret etc. For at man skal kunne bruge målingerne til noget anbefales det derfor at de altid udføres under sammenlignlige forhold. F.eks. når man står op om morgenen.

Den elektriske
Den elektriske er den type, man oftest ser til hjemmebrug. Den benytter sig af bioelektrisk impedansanalyse. Målingen foretages med en meget svag strøm, som sendes gennem en del af kroppen. Strømmen er vekselstrøm med en høj frekvens. Apparatet måler på forskellige parametre, bl.a. faseforskydning og de mere avancerede med flere målepunkter også modstanden. Repetitionsnøjagtigheden selv for dem med kun to målepunkter er overraskende stor næsten uanset hvor kraftigt man holder på apparatet.

Der er grundlæggende to varianter af den elektriske fedtmåler. Én til overkroppen og den til underkroppen. Fælles er, at de kun er retvisende for hele kroppen hvis man har lige mængde fedtprocent i over- hhv. underkrop. Den til overkroppen holdes i hænderne mens den til underkroppen er til at stå på og så godt som altid er kombineret med en badevægt. Kombineret med en badevægt behøver brugeren ikke selv indtaste vægten, da den måles direkte.

Hvad angår sikkerheden er der for almindelige mennesker ingen risiko, da strømstyrken der måles med er meget svag, i mange tilfælde endda langt svagere end de påvirkninger man udsættes for ved alm. håndtering af forbrugerbatterier. Dog anbefaler producenterne, at man ikke benytter appararerne hvis man har fået indopereret en pacemaker.

Den optiske

Den optiske måler med nær infrarødt lys. Princippet bygger på at muskelvæv reflekterer lys med bestemt bølgelængde mens fedtvæv absorberer lyset. Modsat den elektiske kan den optiske bruges over hele kroppen og målingen er kun gyldig for det punkt, hvor målingen er foretaget. Til referencemålinger benyttes dog ofte en måling på overarmsmusklen, biceps.

Målinger med optisk princip er non-invasive, sikre og kan benyttes af alle.

Fysiologi
Måleinstrumenter

en:Adipose tissue#Body_fat_meter
Fengtian-kliken

Fengtian-kliken (奉系; pintin: Fèng Xì) var en af flere kliker eller fraktioner, som brød ud fra Beiyang-kliken under krigsherre-tiden i Republikken Kina. Den har sit navn efter provinsen Fengtian (senere Liaoning) og blev anført af Zhang Zuolin. Fengtian-kliken kæmpede mod Zhili-kliken om kontrollen over Peking under den første Zhili-Fengtian-krig (1922) og anden Zhili-Fengtian-krig (1924). 

Fengtian-klikens styrke begyndte at aftage under felttoget i Nordkina 1926-1928, som Koumintang satte ind mod de nordlige krigsherrer. Under retræten nord over i 1928 sprængte Zhang Zuolins japanske støtter hans tog og dræbte ham. Efter japanernes snigmord på ham overtog hans søn, Zhang Xueliang, lederskabet af kliken. Zhang Xueliang gik der efter over til Chiang Kai-shek med hele sin hær.

Kinas historie
Feng Guozhang

Feng Guo-zhang (馮國璋 / 冯国璋, pinyin: Féng Guózhāng, Wade-Giles: Feng Kuo-chang;født 7. januar 1859 i Hejian i Zhili i Kina, død 12. december 1919 i Peking) var en kinesisk militær og politiker. Han var Republikken Kinas præsident i 1917-18.

Feng blev under kejsertidens sidste år kendt som dygtig militær og var der efter en af Yuan Shi-kais favoritter som general i Beiyang-hæren som medhjælper i kampen mod oprørere i det sydlige Kina. Blandt andet erobrede han Nanjing i 1913. Han var imidlertid uenig i Yuan Shi-kais planer om at genindføre monarkisk styreform og blev derfor kaldt af Yuan til Peking, formelt for at blive generalstabschef, men faktisk for at der kunne holdes øje med ham.

Feng valgte imidlertid at forblive i Nanjing under påskud af at undertrykke et nyt oprør (1916), og hans faste råd til Yuan Shi-kai om at fratræde som kejser bidrog i væsentlig grad til, at Yuans stilling blev uholdbar.

Efter Yuan Shi-kais død samme år blev Feng valgt til vicepræsident, og da den nyvalgte præsident Li Yuan-hong i juli 1917 blev styrtet af et monarkistisk oprør, blev Feng udset til fungerende præsident. Efter, at det monarkiske oprør var nedkæmpet, blev han så valgt til ordinær præsident. I denne egenskab udfærdigede han i august samme år Kinas krigserklæring mod Tyskland.

På grund af pres fra Anhui-kliken udnævnte han Duan Qirui til statsminister.

Feng fuldendte den femårige præsidentperiode indledt af Yuan i 1913 og fratrådte den 10. oktober 1918. Som præsident var Feng vaklende og svag. Han døde af sygdom året efter.

Eksterne henvisninger 

 Salmonsens Konversationsleksikon, 2. udgave, bind XXVI, s. 340; opslag: Feng-Kuo-Tsjang 

Personer i Kinas historie
Lisu

Lisu (布朗族, pinyin: Bùlǎngzú) er en folkegruppe i Bagindien og Kina. De udgør et af de 55 offentlig anerkendte minoritetsfolk i Folkerepublikken Kina. Ifølge folketællingen i 2000 var der 634.912 af dem i Kina, de fleste i provinserne Yunnan og Sichuan. 
De findes også i Burma, Thailand og i den indiske forbundsstat Arunachal Pradesh.

Protestantisk kristendom står stærkt blandt lisuerne. Protestantiske missionærer begyndte at virke blandt lisufolket tidligt i 1900-tallet. Den første missionær som arbejdede blandt lisuerne i Yunnanprovinsen i Kina var den britiske China Inland Mission-missionæren James O. Fraser, som også udviklede deres skriftsprog og Fraser-alfabetet, som med nogen modifikationer i dag er officielt anerkendt og brugt af de kinesiske myndigheder. 

Der er i dag (2007) omkring 300.000 protestanter blandt lisuerne i Kina og Burma (men næsten ingen blandt Thailands lisuer). I et stort antal landsbyer omfatter kirkemedlemsskabet godt over halvdelen af befolkningen. Lisukirken har både Bibelen og en salmebog på sit sprog.

Litteratur

Xuit Lit / Xú Lín 徐琳, Mut Yuiqzha / Mù Yùzhāng 木玉璋, Shi Luiqai / Shī Lǚqiān 施履谦 etc.: Lisu Het kethuaddu / Lì-Hàn cídiǎn 傈汉词典 (Lisu-kinesisk ordbog; Kūnmíng 昆明,  Yuitnat coshit tot'et ddodel / Yúnnán mínzú chūbǎnshè 云南民族出版社 1985). Benytter både ren Fraser-skrift og modifikationen fra 1957.

Referencer

Eksterne henvisninger
The Lisu ethnic minority (kinesisk regeringsside)

Folkeslag i Kina
Yunnan
Sichuan
Folkeslag i Burma
Folkeslag i Thailand
Folkeslag i Indien
Arunachal Pradesh
Theofilius Jensen

Theofilius Jensen var en dansk atlet som løb for IF Sparta. Han vandt tre danske mesterskaber på maraton.

Danske mesterskaber 
  1929 Maraton 2.44.27
  1928 Maraton 2.55.50
  1924 Maraton 2.37.28

Eksterne henvisninger 
 DAF i tal – Theofilius Jensen 

Atleter fra Sparta Atletik
Maratonløbere fra Danmark
Danskere i 1900-tallet
Johannes Sindberg

Johannes Sindberg (1902 - ukendt) var en dansk atlet medlem af Skive IK.

Året 1927 hjemførte Sindberg fire jyske mesterskaber og året efter vandt han bronze ved de danske mesterskaber i trespring.
Han blev 1929 udtaget til at præsentere Jylland i landsdelskampen og bliver nummer fire i kuglestød.

Danske mesterskaber 
  1928 Trespring 12,88

Personlige rekorder 
 Trespring: 13,41 1926
 Kuglestød: 12,26 1927
 Diskoskast: 34,48 1927
 Femkamp: 2611p (1920-tabel) 1929
 Tikamp: 5064p (1920-tabel) 1927

Eksterne henvisninger 
 DAF i tal – J. Sindberg
 Skives alle-tiders rangliste 2009
 Skive Atletik- og Motionsklubs historie 

Trespringere fra Danmark
Atleter fra Skive IK
Kuglestødere fra Danmark
Jackass Number Two

Jackass Number Two er en amerikansk komedie fra 2006. Filmen er opfølgeren til Jackass: The Movie (2002), begge baseret på MTV-serien Jackass. I filmen medvirker de originale Jackass-stjerner: Johnny Knoxville, Bam Margera, Chris Pontius, Steve-O, Ryan Dunn, Dave England, Jason "Wee Man" Acuña, Preston Lacy og Ehren McGhehey. Filmen blev instrueret af Jeff Tremaine, der også instruerede Jackass: The Movie og producerede Jackass tv-serien. Filmen blev produceret af Dickhouse Productions og MTV Films og distribueret af Paramount Pictures.

Mike Judge, Luke Wilson og Willie Garson er også med på rulleteksterne og i slettede scener. 

Filmen modtog positive anmeldelser fra kritikerne, og var også en box office succes, hvilket tjente filmen næsten 85 millioner dollars på verdensplan mod et produktionsbudget på kun $ 11,5 mio.

Eksterne henvinsinger
 Officielle Hjemmeside
 
 2007 SuicideGirls interview with Jackass Number Two director Jeff Tremaine by Daniel Robert Epstein
 Jeff Tremaine, Jackass Two director, interviewed by MTV on october 2006 

Amerikanske film fra 2006
Nujiang

Nujiang (kinesisk skrift: 怒江; pinyin: Nùjiāng; Wade-Giles: Nù-chiāng) er et autonomt præfektur for lisufolket og ligger i den nordvestlige del af provinsen Yunnan i Kina. Nujiang har et areal på 14.703 km² og en befolkning på 	491.824 mennesker (2000).

Administrative enheder 
Det autonome præfektur Nujiang har jurisdiktion over 2 amter (县 xiàn) og 2 autonome amter (自治县 zìzhìxiàn).

Etnisk sammensætning 

 		
ґ

Autonome præfekturer i Yunnan
Jackass 3D

Jackass 3D er en film af MTV. Showet går ud på at finde på vilde stunts og gøre grin med folk.

Alle de 9 personer medvirker stadig i filmen: Johnny Knoxville, Bam Margera, Chris Pontius, Steve-O, Ryan Dunn, Dave England, Wee-Man, Ehren Mcgehey og Preston Lacy. Johnny Knoxville var den første som fortalte om dette på Jackassworld.com i december 2009. Der var premiere på filmen i november 2010. Jackass er en Dickhouse Production af MTV.

Blandt andre Tony Hawk og Seann William Scott har gæsteoptrædener i filmen.

Eksterne henvisninger
 Officielle Hjemmeside
 
 Jackass 3D Proves How Effective 3D Can Be

Amerikanske film fra 2010
Saint Joseph (Missouri)

Saint Joseph, ofte forkortet St. Joseph, af lokalbefolkningen kaldet Saint Joe eller Joeville, er en by i delstaten Missouri i USA. Den ligger ved Missouri-floden, omkring 80 kilometer nord for Kansas City, og havde i 2003 et indbyggertal på 72 663.

Saint Joseph blev grundlagt af pelshandleren Joseph Robidoux, og fik bystatus i 1843. I begyndelsen var byen en hendelsesrig udpost på grænsen til Det Vilde Vesten på den anden side af floden, hvor man kunne handle forsyninger ind til rejsen videre vestover. Saint Joseph var den vestligste by hvor jernbanen gik, helt til efter den amerikanske borgerkrig.

Fra 3. april 1860 til slutningen af oktober 1861 var byen det østlige endepunkt for den berømte Ponniekspressen. Den 3. april 1882 blev bandit Jesse James dræbt i byen. Disse to hændelser har givet ophav til ordsproget «Where the Pony Express began and Jesse James ended» («Hvor Ponniekspressen startede og Jesse James endte»).

Kendte personer fra Saint Joseph 
 Eminem – rapper
 Walter Cronkite – journalist og nyhedsoplæser for CBS
 Jane Wyman – skuespiller
 Jim Webb – senator

Eksterne henvisninger 

 

Byer i Missouri
Lincoln High School

Lincoln High School er et offentlig gymnasium beliggende i Warren i Michigan i USA. Skolen drives af Van Dyke Public Schools, og er placeret på 9 Mile og Van Dyke. Skolens farver er sort, hvid og rød og team kaldenavnet er Abes. I skoleåret 2007-2008, havde Lincoln 1022 indskrevne studerende og i 2009-2010 skoleåret, havde Lincoln omkring 920 indskrevne studerende.

Kendte elever fra skolen
 Eminem, rapper/musiker, deltog på Lincoln fra 1986 til 1989.
 Eric Bischoff, brydning-promoter og iværksætter.

Eksterne henvisninger 
Lincoln High School Hjemmeside 

High schools i USA
Michigan
Ghetto Gospel

"Ghetto Gospel" er en sang af rapperen Tupac Shakur, som blev remixet og udgivet som den anden single på hans posthume-album Loyal to the Game fra 2004. Sangen blev skrevet af Tupac Shakur, som et ramaskrig til at "afslutte krigen på gaden", som omhandler det håbløse i raceforskel og afvigere, især under den samlende fattigdom i forstæderne. Sangen blev produceret af Eminem. Sangen bruger materiale fra Elton Johns sang "Indian Sunset" fra hans album Madman Across the Water fra 1971 og nåede #1 i Storbritannien på UK Singles Chart

Den endelige version er et remix af den oprindelige version, som indeholdt fire vers af Shakur. "Ghetto Gospel" var den eneste sang på Loyal til Game med en ledsagende musikvideo. Til allersidst i videoen er der en besked fra hans mor, Afeni Shakur, der siger: "remember to keep yourself alive, there is nothing more important than that".

Sange fra 2004
Tupac Shakur-sange
Sange udgivet posthumt
Ja Rule

Jeffrey Atkins bedre kendt som Ja Rule (født 29. februar 1976 i Queens i New York City i New York) er en amerikansk rapper og skuespiller. Ja Rule står for Jeffrey Atkins Represents Unconditional Love Exists.

Rule udgiver plader for The Inc. Records, som tidligere hed Murder Inc. Records. Pladeselskabet ejes af Ja Rule sammen med producenten Irv Gotti.
Ja Rule var med i gruppen Cash Money Click inden han i 1999 udgav sit første soloalbum, Venni Vetti Vecci, som blandt andet indeholdt hans første store hit, Holla Holla. The Mirror som skulle blive Ja Rules syvende soloalbum blev ikke udgivet på grund af at for mange sange var blevet lagt ud på internettet.

Han har tidligere haft en fejde med rapperen Eminem.

Filmografi (udvalg) 
 Turn It Up (2000)
 The Fast and the Furious (2001)
 Half Past Dead (2002)
 Scary Movie 3 (2003)
 The Cookout (2004)
 Back in the Day (2004)

Diskografi (album) 

 Venni Vetti Vecci (1999)
 Rule 3:36 (2000)
 Pain Is Love (2001)
 Last Temptation (2002)
 Blood in My Eye (2003)
 R.U.L.E (2004)
 One blood mega remix (24 af Amerikas bedste rappere udgav et remix af sangen "One blood" af The Game. Udgivet 2006)
 The Mirror (2009)
 Pain Is Love 2 (2012)

Eksterne henvisninger 

 
 JaRule.com 

Skuespillere fra New York
Rappere fra USA
Afroamerikanere
Personer fra New York City
Musikere fra TVT Records
Ejvind Thorup Nielsen

Ejvind Thorup Nielsen (30. maj 1945 - 16. september 1999) var en dansk travkusk og atlet medlem i Viborg Atletikforening. Han var dansk mester på 400 meter hæk 1969.

Danske mesterskaber 
  1978 400 meter hæk 55.59
  1973 400 meter hæk 53.2
  1972 400 meter hæk 53.1
  1970 400 meter hæk ?
  1969 400 meter hæk 53.9
  1965 400 meter 49.0

Eksterne henvisninger 
 statletik.dk – Ejvind Thorup Nielsen 
 "Officielle Efterretninger" og "DAF i tal" 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Hækkeløbere fra Danmark
Atleter fra Viborg AM
Travkuske fra Danmark
Karl Åge Søltoft

Karl Åge Søltoft født 1949 er en tidligere dansk atlet medlem i Herlufsholm Gymnastikforening.

Karl Åge Søltoft begyndte at løbe som 15 årig. Han var tre gange dansk mester; to gange på 3000 meter forhindring og en gang på 10.000 meter. Han deltog i forhindringsløbet ved EM i Rom 1974, men kom ikke i mål. Vinder af DAFs Vinterturnering 1977/1978. Efter den aktive karriere har han været landstræner og klubtræner.

Karl-Åge Søltoft er i dag leder ved Ringsted Sportcenter.

Internationale mesterskaber 
 1974 EM 3000 meter forhindring kom ikke i mål

Danske mesterskaber 
  1977 10.000 meter 30:24.7
  1976 10.000 meter 30:06.0
  1975 5000 meter 14:32.6
  1975 3000 meter forhindring 8:58.4
  1974 3000 meter forhindring 9:02.6
  1974 5000 meter 14:14.2
  1973 3000 meter forhindring 8:54.4
  1973 5000 meter 14:35.0
  1972 3000 meter forhindring 8:52.4
  1971 3000 meter forhindring 9:00.6
  1971 5000 meter 14:44.4
  1970 3000 meter forhindring 9:14.2

Eksterna henvisningaer 
 DAF i tal – Karl Åge Søltoft 

Langdistanceløbere fra Danmark
Atleter fra Herlufsholm Gymnastikforening
Trænere fra Danmark
Forhindringsløbere fra Danmark